Jevnaker prestegjeld

Jevnaker prestegjeld var et prestegjeld tilhørende Hadeland og Land prosti i Hamar bispedømme i Den norske kirke. Det omfattet Jevnaker kommune i Oppland fylke, og hovedkirken var Jevnaker kirke.

Historikk 

Jafnakr sókn (norrønt) har sin opprinnelse fra kristningen av landet. Jevnaker prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Jevnaker prestegjeld dannet grunnlaget for Jevnaker formannskapsdistrikt opprettet i 1837.

Jevnaker prestegjeld ble delt ved en kgl. res. 29.3.1906, med virkning fra 1.7. samme år, ved at Lunner annekssokn ble skilt fra og opprettet som Lunner prestegjeld.

Inndeling pr. 1.1. 1992: Jevnaker med Randsfjord kirke.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Jevnaker prestegjeld og dets sogn er nå en del av Jevnaker kirkelige fellesråd underlagt Hadeland og Land prosti.

Referanser

Jevnakers historie
Prestegjeld i Hamar bispedømme
Prestegjeld i Innlandet